CELEX: 32007D0207
Language: fi
Date: 2007-03-29 00:00:00
Title: 2007/207/EY: Komission päätös, tehty 29 päivänä maaliskuuta 2007 , päätösten 2001/405/EY, 2002/255/EY, 2002/371/EY, 2004/669/EY, 2003/31/EY ja 2004/45/EY muuttamisesta yhteisön ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi (tiedoksiannettu numerolla K(2007) 532) (ETA:n kannalta merkityksellinen teksti)

3.4.2007   
            
            
               FI
            
            
               Euroopan unionin virallinen lehti
            
            
               L 92/16
            
         
      KOMISSION PÄÄTÖS,
   tehty 29 päivänä maaliskuuta 2007,
   päätösten 2001/405/EY, 2002/255/EY, 2002/371/EY, 2004/669/EY, 2003/31/EY ja 2004/45/EY muuttamisesta yhteisön ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi
   (tiedoksiannettu numerolla K(2007) 532)
   (ETA:n kannalta merkityksellinen teksti)
   (2007/207/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 (1) ja erityisesti sen 6 artiklan 1 kohdan toisen alakohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:
   
               (1)
            
            
               Ekologisista arviointiperusteista yhteisön ympäristömerkin myöntämiseksi pehmopaperituotteille 4 päivänä toukokuuta 2001 tehdyssä komission päätöksessä 2001/405/EY (2) vahvistetun tuoteryhmän määritelmän ja ekologisten arviointiperusteiden voimassaolo päättyy 4 päivänä toukokuuta 2007.
            
         
               (2)
            
            
               Ekologisista arviointiperusteista yhteisön ympäristömerkin myöntämiseksi televisioille 25 päivänä maaliskuuta 2002 tehdyn komission päätöksen 2002/255/EY (3) voimassaolo päättyy 31 päivänä maaliskuuta 2007.
            
         
               (3)
            
            
               Ekologisista arviointiperusteista yhteisön ympäristömerkin myöntämiseksi tekstiilituotteille ja päätöksen 1999/178/EY muuttamisesta 15 päivänä toukokuuta 2002 tehdyn komission päätöksen 2002/371/EY (4) voimassaolo päättyy 31 päivänä toukokuuta 2007.
            
         
               (4)
            
            
               Tarkistetuista ekologisista arviointiperusteista yhteisön ympäristömerkin myöntämiseksi kylmäsäilytyslaitteille ja päätöksen 2000/40/EY muuttamisesta 6 päivänä huhtikuuta 2004 tehdyn komission päätöksen 2004/669/EY (5) voimassaolo päättyy 31 päivänä toukokuuta 2007.
            
         
               (5)
            
            
               Tarkistetuista ekologisista arviointiperusteista yhteisön ympäristömerkin myöntämiseksi konetiskiaineille ja päätöksen 1999/427/EY muuttamisesta 29 päivänä marraskuuta 2002 tehdyn komission päätöksen 2003/31/EY (6) voimassaolo päättyy 31 päivänä joulukuuta 2007.
            
         
               (6)
            
            
               Ekologisista arviointiperusteista yhteisön ympäristömerkin myöntämiseksi pesukoneille 17 päivänä joulukuuta 1999 tehdyn komission päätöksen 2000/45/EY (7) voimassaolo päättyy 30 päivänä marraskuuta 2007.
            
         
               (7)
            
            
               Ekologisten arviointiperusteiden samoin kuin niihin liittyvien, kyseisissä päätöksissä vahvistettujen arviointi- ja todentamisvaatimusten määräaikainen tarkistus on tehty asetuksen (EY) N:o 1980/2000 mukaisesti.
            
         
               (8)
            
            
               Mainittujen perusteiden ja vaatimusten tarkistuksen valossa on kaikissa kuudessa tapauksessa aiheellista jatkaa ekologisten arviointiperusteiden ja vaatimusten voimassaoloaikaa yhdellä vuodella.
            
         
               (9)
            
            
               Koska asetuksen (EY) N:o 1980/2000 mukainen tarkistusvelvollisuus koskee ainoastaan ekologisia arviointiperusteita sekä arviointi- ja todentamisvaatimuksia, on aiheellista, että päätökset 2001/405/EY, 2002/255/EY, 2002/371/EY, 2004/669/EY, 2003/31/EY ja 2000/45/EY pysyvät edelleen voimassa.
            
         
               (10)
            
            
               Päätöksiä 2001/405/EY, 2002/255/EY, 2002/371/EY, 2004/669/EY, 2003/31/EY ja 2000/45/EY olisi siksi muutettava vastaavasti.
            
         
               (11)
            
            
               Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2001/405/EY 3 artikla seuraavasti:
   
      ”3 artikla
      Tuoteryhmän ’pehmopaperituotteet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 4 päivään toukokuuta 2008 saakka.”
   
   2 artikla
   Korvataan päätöksen 2002/255/EY 4 artikla seuraavasti:
   
      ”4 artikla
      Tuoteryhmän ’televisiot’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään maaliskuuta 2008 saakka.”
   
   3 artikla
   Korvataan päätöksen 2002/371/EY 5 artikla seuraavasti:
   
      ”5 artikla
      Tuoteryhmän ’tekstiilituotteet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään toukokuuta 2008 saakka.”
   
   4 artikla
   Korvataan päätöksen 2004/669/EY 5 artikla seuraavasti:
   
      ”5 artikla
      Tuoteryhmän ’kylmäsäilytyslaitteet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään toukokuuta 2008 saakka.”
   
   5 artikla
   Korvataan päätöksen 2003/31/EY 5 artikla seuraavasti:
   
      ”5 artikla
      Tuoteryhmän ’konetiskiaineet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2008 saakka.”
   
   6 artikla
   Korvataan päätöksen 2000/45/EY 3 artikla seuraavasti:
   
      ”3 artikla
      Tuoteryhmän ’pesukoneet’ ekologiset arviointiperusteet ja niihin liittyvät arviointi- ja todentamisvaatimukset ovat voimassa 30 päivään marraskuuta 2008 saakka.”
   
   7 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä maaliskuuta 2007.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 237, 21.9.2000, s. 1.
   
      (2)  EYVL L 142, 29.5.2001, s. 10. Päätös sellaisena kuin se on muutettuna päätöksellä 2005/384/EY (EUVL L 127, 20.5.2005, s. 20).
   
      (3)  EYVL L 87, 4.4.2002, s. 53. Päätös sellaisena kuin se on muutettuna päätöksellä 2005/384/EY.
   
      (4)  EYVL L 133, 18.5.2002, s. 29.
   
      (5)  EUVL L 306, 2.10.2004, s. 16.
   
      (6)  EYVL L 9, 15.1.2003, s. 11.
   
      (7)  EYVL L 16, 21.1.2000, s. 74. Päätös sellaisena kuin se on viimeksi muutettuna päätöksellä 2005/384/EY.